DECIZIA COMISIEI
din 26 martie 2007
de modificare a Deciziei 2006/596/CE de stabilire a listei statelor membre eligibile pentru o finanțare din Fondul de coeziune pentru perioada 2007-2013 cu privire la Republica Bulgaria și România
[notificată cu numărul C(2007) 1282]
(2007/188/CE)
COMISIA COMUNITĂȚILOR EUROPENE,
având în vedere de Tratatul de instituire a Comunității Europene,
având în vedere Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999 (1), în special articolul 5 alineatul (3),
întrucât:
(1)
Prin Decizia 2006/596/CE a Comisiei (2), s-a stabilit o listă a statelor membre eligibile pentru o finanțare din Fondul de coeziune pentru perioada 2007-2013.
(2)
În urma aderării Republicii Bulgaria și a României, aceste state membre trebuie adăugate listei statelor membre eligibile pentru o finanțare din Fondul de coeziune pentru perioada 2007-2013.
(3)
Prin urmare, Decizia 2006/596/CE trebuie modificată în consecință.
(4)
Din motive de claritate și certitudine juridică, prezenta decizie se aplică de la data aderării Republicii Bulgaria și a României,
ADOPTĂ PREZENTA DECIZIE:
Articolul 1
Anexa I la Decizia 2006/596/CE se înlocuiește cu anexa la prezenta decizie.
Articolul 2
Prezenta decizie se aplică de la 1 ianuarie 2007.
Articolul 3
Prezenta decizie se adresează statelor membre.
Adoptată la Bruxelles, 26 martie 2007.